කුම්භ ලග්න හිමියන්ගේ කේන්ද්‍රයේ හතරවැන්නට රවි පැමිණෙන විට ශනි එකොළොස්වැන්නේත් ගුරු නව වැන්නේත් ගමන් කරයි. ඉඩකඩම් හෝ දේපළ පිළිබඳ නීතිමය ප්‍රශ්න ඇතිවීමට කරුණු යෙදිය හැකියි. එම නිසා ඉවසීමෙන් කටයුතු කරන්න. මව හෝ පියාට තරමක් අපලදායකයි. ගෘහ ජීවිත ගත කිරීමේදී ඉවසිලිවන්ත විය යුතුය. අලුත් යහළුවො හඳුනාගන්න අවස්ථාව උදා වේ. සේවක සේවිකාවන්ගේ සහයෝගය ලැබෙන නිසා ව්‍යාපාර සාර්ථක වෙයි. ආගම දහමට සිත යොමු වේ. මීන ලග්න හිමියන්ගේ කේන්ද්‍රයේ තුන්වැන්නට රවි පැමිණෙන විට ලග්නාධිපති ගුරු අටවැන්නේ ගමන් කරයි. චිත්ත ධෛර්යය ඉහළ යයි. ලියකියවිලි හා ශාස්ත්‍රීය කටයුතු වලට සුබවේ. සහෝදර හා අසල්වාසීන් සමග සබඳතා අලුත් වේ. රැකියා හා ව්‍යාපාර කටයුතුවලට උසස් අයගේ උදව් උපකාර ලැබේ. තනතුරුවල උසස් වීම් ලැබේ. රජයේ නව තනතුරු ලැබේ. මේ අතර වැදගත් තීරණ ගන්නා විට ඒ පිළිබඳව දැනුම ඇති කෙනෙකුගේ උපදෙස් ගන්න. තනි තීරණ ගැනීමෙන් වළකින්න. ගුරු දශා ගත කරන අය දියවැඩියාව හා කොලෙස්ටරෝල් වැනි රෝග වලින් ප්‍රවේශම් වන්න.
මීන ලග්න හිමියන්ගේ කේන්ද්‍රයේ තුන්වැන්නට රවි පැමිණෙනවිට ලග්නාධිපති ගුරු ගමන් කරන්නේ කුමන ස්ථානයේද?
අටවැන්නේ